આદર્શ રીતે ફિલ્મ ઇન્ડસ્ટ્રીમાં બોલબાલા અભિનયની હોવાનું કહેવાય છે, પણ સીધા સાદા સામાન્ય ભારતીયની નજરે જોઈએ તો અભિનય પર સૌંદર્ય ભારે પડે છે. કમાણી પુરુષો વધારે કરે, પરંતુ ચર્ચા સ્ત્રીના સૌંદર્યની વધારે થાય. ફિલ્મી પડદે ચમકવા માટે, ચમકેલો સિતારો ત્યાં ટકી રહેવા માટે આપણે ન કલ્પી શકીએ તેવા સમાધાન કરે છે એવું અનેક ખૂણે આપણને સાંભળવા મળે છે. કોઈ હીરો કે હીરોઈનને ચમકાવવા માટે પ્રોડ્યૂસર કે ડિરેક્ટર અણછાજતી માગણી મુકતા હોય એવી વાતથી સરેરાશ ભારતીય અજાણ નથી. બધા બધું જ જાણે છે અને સમજે છે છતાં ફિલ્મી પડદે ચમકવાનું આકર્ષણ ભારતમાં જરાય ઓછું નથી. કેટલાક ટીકાકારો એવું પણ કહે છે કે ધારી સફળતા મળે તો બધું જ પવિત્ર છે, નહીં તો #MeToo તો છે જ..